  Виталий Пронин Быдӟым Вормон азьын, 7-тӥ мае, Удмуртиын диктантэз 9 площадкаосын ог 500 пала адями гожтӥз. Вормисьёсты нимысьтыз ӧтизы но данъязы Эшъяськон юртын. Ужрадэ пыриськиз Кун Думаысь депутат Алексей Загребин. Вормисьёсты данъяз Кун Думаысь депутат А. ЗагребинФото: udmurt.er.ruМи тодӥськомы со историез, со зэмлыкез, кудзэ веразы асьмелы атайёсмы но песятайёсмы. Тодон-валанмес адӟыны луиз «Вормон диктант» пыр но. Та тодэммес ик асьме нылпиосмылы вералом, со зэмлыкен азьлань улонэ вамыштом, - шуиз «Огъя Россия» партилэн «Историческая память» проектэзлэн одӥгез радъясез, Кун думаысь депутат А. Загребин. Кивалтӥсь вожвылъяськонэ вань пыриськемъёслы тау кариз. — Ортчем конкурс со огшоры акция ӧвӧл, со бадӟым событие, - шуиз «Огъя Россия» партилэн Удмуртиысь ёзэзлэн секретарезлэн воштӥсез, Дышетӥсьёслэсь тодон-валанзэс будэтонъя институтлэн кивалтӥсез Наталья Сударикова. - Макем кыдёке кыле Быдӟым ож, сокем золгес зэмлыко история понна нюръяськоно. Солы ик сӥземын «Вормон диктант» но. Вуоно арын, Быдӟым Вормонлы 75 ар тырмонлы, эшшо но бадӟымгес но паськытгес ужрад ортчоз, веразы депутатъёс. Ангелина Снигирёва  